МАНЧЕСТЪР, ВЕЛИКОБРИТАНИЯ

ПРИВЕТСТВИЕ

Уважаема г-жо Декан,

Скъпи преподаватели, колеги и гости,

С най-искрена радост ви поздравявам по случай 40-годишния юбилей на Факултета по журналистика и масова комуникация, а също така и с 20 години от създаването на специалността „Връзки с обществеността“, която самият аз завърших съвсем скоро.

За 4 години във ФЖМК претърпях изключително развитие не само като професионалист, но и като човек. Обучението ми помогна да мисля различно, винаги да търся повече от една гледна точка, да намирам креативни решения и да не се примирявам със статуквото, а да го променям.

Благодаря на невероятните преподаватели във факултета за тяхната подкрепа през тези години. Научих много от вас и придобитите знания и опит продължават да ми бъдат полезни и днес. ФЖМК предоставя на студентите си поле за развитие, насърчава ги да търсят и да се борят, а това е нещо безценно. През 2011 година бях отличен с наградата на Университета Квадрига /Берлин/ за дигитални комуникации – това е едно от многото постижения, за които основна заслуга има следването ми във факултета.

ФЖМК е институция с богата история, забележително настояще и искрено вярвам – с още по-забележително бъдеще! Затова се обръщам към всички настоящи и бъдещи студенти във факултета – бъдете горди със своето образование, използвайте всички възможности, които то ви предоставя, и не забравяйте, че бъдещето и честта на ФЖМК са във ваши ръце.

Пожелавам един прекрасен празник!

Манчестър, Англия С уважение:

28.10.2014 г. Калин Калинов,

бакалавър на ФЖМК на СУ,

магистър на Университета в Бирмингам,

ПР специалист в The Csott Partnership в

Манчестър